
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

Nr. 58.998 din 14 octombrie 2026 

 PROIECT
HOTĂRÂREA nr. _______/________2026
privind modificarea anexei la HCL Satu Mare nr. 236 din 24 septembrie 2026 
Consiliul Local al Municipiului Satu Mare,
Analizând proiectul de hotărâre înregistrat sub nr.           , referatul de aprobare al primarului municipiului Satu Mare, înregistrat sub nr. 59.005 din 14 octombrie 2026, în calitate de inițiator, raportul de specialitate comun întocmit de directorul executiv al Direcției Economice și șeful Serviciului buget - Compartimentul Finanțare și Administrare Unități de Învățământ înregistrat cu nr.59.006 din 14 octombrie 2026,   
Având în vedere prevederile art. 19 alin. (6) lit. a) din Legea învățământului preuniversitar nr. 198/2023, cu modificările și completările ulterioare,
Ținând cont de adresa Inspectoratului Școlar Județean Satu Mare nr. 7069 din 07.10.2026, înregistrată la Primăria municipiului Satu Mare sub nr. 57.574  din 07.10.2026, 

În conformitate cu prevederile Ordinului Ministerului Educației și Cercetării nr. 5772 din 06.10.2026, pentru schimbarea sediului unității de învățământ preuniversitar de stat Creșa Satu Mare din municipiul Satu Mare,

Ținând cont de Hotărârea Consiliul Local Satu Mare nr. 346 din 22 decembrie 2025 privind organizarea rețelei școlare a unităților de învățământ preuniversitar din Municipiul Satu Mare pentru anul școlar 2026 – 2027, modificată prin:
· Hotărârea Consiliului Local Satu Mare nr. 205 din 28 august 2026, emisă în baza OMEC nr. 4548/17.07.2026 prin care a fost aprobată înființarea și autorizarea de funcționare provizorie a unității de învățământ particular Liceul Creștin Logos, Satu Mare, str. Crișan nr. 3A,  
· Hotărârea Consiliului Local Satu Mare nr.232 din 11 septembrie 2026, 
emisă în baza OMEC nr. 5.060 din 24 august 2026 privind reorganizarea unor unități de învățământ preuniversitar de stat din județul Satu Mare,  
· Hotărârea Consiliului Local Satu Mare nr. 236 din 24 septembrie 2026, 

privind actualizarea rețelei școlare a unităților de învățământ preuniversitar din municipiul Satu Mare pentru anul școlar 2026 – 2027,
Ținând seama de prevederile OMEC nr. 6800 din 12 decembrie 2023, privind procesul de organizare a rețelei școlare a unităților de învățământ preuniversitar, 
Conform prevederilor Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
În baza prevederilor art. 129 alin alin. (7) lit. a) și alin. (14) din O.U.G 57/2019 privind Codul administrativ, cu modificările și completările ulterioare, 
În temeiul prevederilor art. 139 alin. (1) și art. 196 alin (1) lit. a) din O.U.G nr. 57/2019 privind Codul administrativ, cu modificările și completările ulterioare, 
Adoptă prezenta, 
H O T Ă R Â R E
Art.1. Se aprobă modificarea anexei la HCL Satu Mare nr.236/2026 privind actualizarea rețelei școlare a unităților de învățământ preuniversitar din municipiul Satu Mare pentru anul școlar 2026 – 2027, conform anexei la prezenta.
Art.2. Cu ducerea la îndeplinire a prezentei hotărâri se încredințează Primarul Municipiului Satu Mare și Serviciul buget - Compartiment Finanțare și Administrare Unități de Învățământ din cadrul aparatului de specialitate al Primarului Municipiului Satu Mare.
Art.3. Anexa  face parte integrantă din prezenta hotărâre.
Art.4. Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege:

*  Primarului Municipiului Satu Mare,
 * Instituției Prefectului-Județul Satu Mare, 
 * Inspectoratului Școlar Județean Satu Mare, prin intermediul Serviciului buget - Compartiment Finanțare și Administrare Unități de Învățământ.

